
REFERAT

privind: actualizarea Strategiei de dezvoltare a județului Vrancea
pentru perioada 2021–2027
Potrivit prevederilor ghidului solicitantului aferent Acțiunii 6.2 – Valorificarea potențialului turistic în zone non-urbane din cadrul PR SE 2021-2027, prin Hotărârea Consiliului Județean Vrancea nr. 213/03.10.2024 a fost constituit Comitetul Partenerial de dezvoltare integrată a turismului și patrimoniului cultural în zone non-urbane la nivelul județului Vrancea. Această structură are rolul de a analiza impactul proiectelor propuse asupra dezvoltării economice și sociale a zonelor non-urbane, fezabilitatea tehnică, sustenabilitatea financiară, precum și potențialul de atragere a vizitatorilor și de valorificare a patrimoniului turistic local în scopul prioritizării acestora, reunind reprezentanți ai autorităților publice locale, ai instituțiilor de profil, ai mediului academic și ai sectorului privat din județ. 


În contextul necesității reprioritizării proiectelor în limita a 200% din alocarea financiară inițială a județului, ca urmare a prevederilor Corrigendumului nr. 3 la Ghidul Solicitantului, în data de 29 iunie 2026 a avut loc ședința comitetului partenerial. În cadrul acesteia au fost examinate toate fișele de proiect depuse de către solicitanți și, în urma evaluării, a fost actualizată lista proiectelor prioritare care vor fi depuse spre finanțare, aprobată prin Decizia Comitetului partenerial nr. 4/29.06.2026. Conform metodologiei de prioritizare și selecție și prevederilor ghidului solicitantului, această listă va fi anexată la Strategia de Dezvoltare a Județului Vrancea.


Menționăm că pentru accesarea fondurilor alocate prin Programul Regional Sud-Est 2021-2027, proiectele propuse trebuie să fie corelate și integrate în direcțiile de acțiune ale Strategiei de Dezvoltare a Județului Vrancea, iar lista proiectelor prioritare aprobată în cadrul ședinței Comitetului Partenerial trebuie anexată la acest document programatic. Prin urmare, se impune actualizarea Strategiei de dezvoltare a județului Vrancea pentru perioada 2021–2027, prin includerea Listei actualizate de proiecte prioritare.


Având în vedere că apelul de finanțare PRSE/6/6.2/1/2025 este deschis până la data de 31.08.2026, iar proiectele eligibile pentru finanțare trebuie să fie incluse în lista proiectelor prioritizate, pentru a nu împiedica solicitanții în demersul accesare a finanțării, vă rugăm să aprobați inițierea, în regim de urgență, a unui proiect de hotărâre privind actualizarea Strategiei de dezvoltare a județului Vrancea pentru perioada 2021–2027.

